Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1995. évi LXVI. törvény képezi.
Paragraph Index: 681

6. Az FB üléseiről készült hangfelvételek kezelése 6.1. Az FB ülésekről hangfelvétel készül két példányban, az ülés dátumával ellátva. 6.2. A hangfelvétel első példánya archiválásra kerül. Az archíválás során a kazettát le kell ragasztani és az FB körbélyegzőjével kell ellátni. A kazetta felbontására — szükség esetén bizottsági határozathozatal után — az FB elnöke adhat utasítást. 6.3. A hangfelvétel második példánya ún. munkapéldány. A munkapéldányról készül az FB ülés szó szerinti jegyzőkönyve. A munkapéldány meghallgatása, azokról másolat készítése az FB tagok részére biztosított. A munkapéldányról történő egyéb másolat készítéséhez FB határozat szükséges.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes